जागरण के गुरुवारीय में संस्‍कृति‍, भोजपुरी व्‍यंग्‍य, धर्म, आध्‍यात्‍म, चुटकुले और विद्वानों के विचारोतेजक लेख प्रकाशित होते थे. शैलेंद्र मणि का 'चिंतन', शैलेश त्रिपाठी का 'मोबाइल बाबा' नर्वदेश्‍वर पाण्‍डेय का 'देहाती की दिल्‍लगी' सहित कई कॉलम प्रकाशित होते थे, जो गोरखपुर एवं आसपास के जिलों में धूम मचाए हुए थे. शैलेंद्र मणि अब उसी गुरुवारीय का प्रयोग जनसंदेश टाइम्‍स में भी करने जा रहे हैं. माना जा रहा है कि इससे पाठकों का एक बड़ा वर्ग इससे जुड़ेगा. वैसे भी इस अखबार के पूर्व संपादक एवं साहित्‍यकार डा. सुभाष राय ने इस अखबार को बुद्धिजीवी पाठकों के अखबार के रूप में स्‍थापित किया है. गुरुवारीय प्रबुद्ध वर्ग के पाठकों के लिए टॉनिक जैसा काम करेगा.